ผมมีอาการหนังหุ้มอวัยวะเพศเป็นผื่นแดง เวลาโดนน้ำจะแสบเป็นบางครั้ง หลังจากนั้นจะพบว่าหนังหุ้มจะมีลักกษณะแดงและบวมขึ้น มีอาการคัน และตรงหัวอวัยวะเพศมีลักษณะเหมือนซ้ำมีขนาดเล็กๆรู้สึกเจ็บเวลาโดนสัมผัส และมีอาการร้อนไปบริเวณท้องน้อย ผมสงสัยว่าผมจะเป็นโรคหนองในหรือเปล่าครับแต่ไม่มีน้ำหนองนะครับ ผมวางแผนจะไปตรวจรักษาวันศุกร์นี้ แต่อยากทราบว่าอาการแบบนี้จะบ่งบอกว่าเป็นอะไรได้บ้างและต้องตรวจเลือดตัวใหนที่จะไปพบแพทย์ดีครับ จะได้ไม่ต้องไปรอผลเลือดนาน
สวัสดีค่ะ อาการหนังหุ้มอวัยวะเพศแดง มีผื่น อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เริมเป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 ตุ่มจากโรคติดต่อทางเพศสัมพันธ์อื่นๆเช่นซิฟิลิซ แผลริมอ่อน โรคหนองในการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรค่ะในกรณีดังกล่าวแนะนำพบแพทย์เพื่อตรวจรอยโรคจริง และตรวจคัดกรองโรคติดต่อทางเพศสัมพันธ์การดูแลตัวเองเบื้องต้น ไม่ไปแกะเกาบริเวณที่เป็นผื่น หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า